CELEX: C2006/131/06
Language: da
Date: 2006-06-03 00:00:00
Title: Sag C-253/03: Domstolens dom (Tredje Afdeling) af  23. februar 2006  — CLT-UFA SA mod Finanzamt Köln-West (anmodning om præjudiciel afgørelse fra Bundesfinanzhof) (Etableringsfrihed — skattelovgivning — skat af selskabers overskud)

3.6.2006   
            
            
               DA
            
            
               Den Europæiske Unions Tidende
            
            
               C 131/4
            
         Domstolens dom (Tredje Afdeling) af 23. februar 2006 — CLT-UFA SA mod Finanzamt Köln-West (anmodning om præjudiciel afgørelse fra Bundesfinanzhof)
   (Sag C-253/03) (1)
   
   (Etableringsfrihed - skattelovgivning - skat af selskabers overskud)
   (2006/C 131/06)
   Processprog: tysk
   Den forelæggende ret
   Bundesfinanzhof
   Parter i hovedsagen
   
      Sagsøger: CLT-UFA SA
   
      Sagsøgt: Finanzamt Köln-West
   Sagens genstand
   Anmodning om præjudiciel afgørelse — Bundesfinanzhof — fortolkning af EF-traktatens artikel 52 (efter ændring nu artikel 43 EF) og af EF-traktatens artikel 58 (nu artikel 48 EF) — national lovgivning om beskatning af selskabers overskud — beskatning af faste driftssteder — beskatning af overskud i filialer af udenlandske aktieselskaber med en højere sats end den, der finder anvendelse på beskatning af overskud i datterselskaber, når dette udloddes til udenlandske moderselskaber.
   Konklusion
   
               1)
            
            
               EF-traktatens artikel 52 (efter ændring nu artikel 43 EF) og EF-traktatens artikel 58 (nu artikel 48 EF) er til hinder for en national lovgivning som den i hovedsagen omhandlede, som med hensyn til en filial af et selskab, der har hjemsted i en anden medlemsstat, foreskriver en skattesats for overskud i denne filial, som er højere end skattesatsen for overskud i et datterselskab af et sådant selskab, når dette datterselskab udlodder sit overskud fuldt ud til sit moderselskab.
            
         
               2)
            
            
               Det tilkommer den nationale ret at vurdere, hvilken skattesats der skal anvendes på overskud i en filial som den i hovedsagen omhandlede, i forhold til den samlede skattesats, som ville have fundet anvendelse ved udlodning af overskud fra et datterselskab til sit moderselskab.
            
         
      (1)  EUT C 200 af 23.8.2003.